แค่กังวลค่ะ แบบเคยเป็นวัณโรคปอด แต่เรากินยาครบ6เดือนปฎิบัตรตามแพทย์สั่งทุกประการ ตอนนี้สามารถทำงานได้ปกติแล้วค่ะ แต่อยากสอบถามว่า การที่เรากินน้ำตอนเช้าแล้ว รู้สึกแสบช่วงอกตอนน้ำผ่าน ปกติก็เคยทานแบบนี้แล้วเคยเป็นเมื่อหลายปีก่อนช่วงที่เป็นปอดอักเสบ กังวลว่าเกี่ยวข้องกันไหมคะ ไม่มีอาการอื่นร่วม ค่ะ
สวัสดีค่ะ หากได้ทานยารักษาวัณโรคจนครบ 6 เดือน และในตอนนี้ ไม่มีอาการผิดปกติ เช่น มีไข้ ไอ มีเสมหะ หอบเหนื่อย น้ำหนักลด เป็นต้น ก็แสดงว่าได้หายจากโรคแล้วค่ะสำหรับอาการดื่มน้ำตอนเช้าแล้วรู้สึกแสบช่วงอก ก็ไม่ใช่ลักษณะอาการของโรควัณโรคปอดค่ะ โดยอาจเกิดจากสาเหตุ เช่น- เป็นกรดไหลย้อน โดยจะทำให้มีอาการแสบร้อนกลางอกหรือแน่นหน้าอก หรือมีน้ำรสเปรี้ยวหรือขมในคอ หรือเจ็บคอ ระคายเคืองคอ คลื่นไส้ ไอ เป็นต้น- การดื่มน้ำที่ร้อนจัดเกินไป หรือเย็นจัดเกินไป- การมีแผลในหลอดอาหาร มีเนื้อเยื่อยื่นออกในหลอดอาหาร (esophageal ring) มีการโป่งพองของหลอดอาหารออกเป็นกระเปาะ หรือมีพีงผืดเกิดขึ้นในหลอดอาหาร เป็นต้นแต่ก็น่าจะต้องมีอาการตลอดเวลา ไม่ใช่แต่เฉพาะช่วงการดื่มน้ำตอนเช้าหากอาการเป็นแค่เฉพาะช่วงเช้า แนะนำควรสังเกตอาการไปก่อน และควรดื่มน้ำธรรมดา ไม่เย็นจัดหรือร้อนจัด ค่อยๆ ดื่มช้า ไม่ควรดื่มรวดเดียว เพราะกล้ามเนื้อหลอดอาหารอาจเกิดการหดเกร็ง และทำให้เจ็บหน้าอกได้ค่ะ แต่หากอาการแสบหน้าอก เกิดขึ้นในช่วงเวลาอื่นๆ อีก หรือเป็นตลอดเวลา หรือมีอากการผิดปกติอื่นๆ เช่น เจ็บหน้าอก ปวดบริเวณลิ้นปี่ คลื่นไส้ กลืนแล้วติด เป็นต้น ก็ควรไปพบแพทย์เพื่อตรวจหาสาเหตุค่ะส่วนปอดอักเสบจากวัณโรค อาจกลับมาเป็นซ้ำได้ แต่ก็น่าจะมีอาการต่างๆ ได้แก่ ไข้ ไอ มีเสมหะ หอบเหนื่อย น้ำหนักลด เป็นต้น